b"\n_START_ARTICLE_\nProtezas\n_START_PARAGRAPH_\nProtezas (pranc. proth\xc3\xa8se, i\xc5\xa1 gr. pro(s)thesis 'prid\xc4\x97jimas, prijungimas') \xe2\x80\x93 mechaninis \xc4\xaftaisas, kuris pakei\xc4\x8dia nesamus gal\xc5\xabn\xc4\x97s ar kurios nors kitos k\xc5\xabno dalies segmentus, taiso funkcinius ir kosmetinius defektus._NEWLINE_Protezai b\xc5\xabna anatominiai (yra to organo formos, kartais atlieka dal\xc4\xaf funkcijos, pvz., rankos, kojos, akies, nosies protezai), funkciniai (pa\xc5\xa1aliniu energijos \xc5\xa1altiniu atlieka organo funkcij\xc4\x85, pvz., rankos protezas su bioelektriniu valdymu, klausos aparatas) ir gydomieji (laikinai apriboja organo funkcij\xc4\x85, taiso deformacijas, pvz., ortopediniai aparatai)._NEWLINE_Protezai daromi i\xc5\xa1 med\xc5\xbeio, metalo, plastik\xc5\xb3, odos, stiklo. Dant\xc5\xb3 protezai dar b\xc5\xabna daromi i\xc5\xa1 aukso, platinos, porceliano."